Id-Direttiva tal-Kunsill 92/24/KEE
tal-31 ta' Marzu 1992
relatata ma' tagħmir li jillimita l-veloċità jew sistemi bħal dawn abbord li jillimitaw il-veloċità ta' ċerti kategoriji ta' vetturi bil-mutur.
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, b'mod partikolari l-Artikolu 100a ta' dan,
Wara li kkunsidra l-proposta tal-Kummissjoni [1],
B'kooperazzjoni mal-Parlament Ewropew [2],
Wara li kkunsidra l-opinjoni tal-Kumitat Ekonomiku u Soċjali [3],
Billi, huwa importanti li jiġu adottati miżuri bl-għan li jiġi stabbilit progressivament is-suq intern fuq kull perjodu li jiskadi fil-31 ta' Diċembru 1992; billi s-suq intern għandu jinkludi kull żona mingħajr fruntieri interni fejn ikun assigurat il-moviment liberu ta' merkanzija, persuni, servizzi u kapital;
Billi, il-ħtiġijiet tekniċi li għandhom jissodisfaw il-vetturi bil-mutur b'mod konformi mal-liġijiet nazzjonali jirrelataw, inter alia, mal-limitazzjoni tal-veloċità ta' ċerti kategoriji ta' vetturi;
Billi, dawn il-ħtiġijiet ivarjaw minn kull Stat Membru għall-ieħor; billi huwa għaldaqstant meħtieġ li kull Stat Membru jadotta l-istess ħtiġiet jew bħala addizzjoni, jew minflok, ir-regoli eżistenti tagħhom sabiex jippermettu, b'mod partikolari, li tiġi applikata l-proċedura ta' l-approvazzjoni tat-tip tal-KEE li kienet is-suġġett tad-Direttiva 70/156/KEE [4] fir-rigward ta' kull tip ta' vettura;
Billi, bil-għan li is-sigurtà fit-toroq tiżdied u titnaqqas is-severità ta' meta wieħed iweġġa' fil-każijiet ta' aċċidenti li jinvolvu vetturi tal-merkanzija tqila u karrozzi tal-linja, huwa kkunsidrat bħala neċessarju, u mingħajr telf ta' żmien, li dawn il-kategoriji ta' vetturi bil-mutur jiġu mgħammra bi strumenti li jillimatw il-veloċità;
Billi, f'dak li għandu x'jaqsam ma' l-ambjent u ma' l-ekonomija tnaqqis fit-tniġġiz ta' l-arja u ta' konsum ta' karburant jista' jiġi milħuq;
Billi, f'kull każ meta l-Kunsill jikkonferixxi setgħat lill-Kummissjoni biex timplimenta r-regoli stabbiliti fil-qasam tal-vetturi bil-mutur, huwa xieraq li jkun hemm provediment għal proċedura ta' konsultazzjoni minn qabel bejn il-Kummissjoni u l-Istati Membri fi ħdan Kumitat tal-Parir;
Billi, huwa raġonevoli u utli li jiġu sottoskritti attivitajiet ta' riċerka relatati ma' l-iżvilupp ta' tagħmir dwar il-limitazzjoni tal-veloċità varjabbli mħaddma b'konformità mal-limiti ta' veloċità garantiti mill-kondizzjonijiet eżistenti tat-triq u tat-traffiku fil-qafas tal-programm tas-Sewqan,
ADOTTA DIN ID-DIRETTIVA:
L-Artikolu 1
Għall-iskopijiet ta' din id-Direttiva:
- "vettura" għandha tfisser kull vettura bil-mutur tal-kategoriji N2 u M3 b'kull piż massimu awtorizzat li ma taqbiżx l-10 tunnellati u tal-kategorija N3, kif definita fl-Anness I tad-Direttiva 70/156/KEE, maħsuba għall-użu fit-triq, li għandha ta' l-anqas erba' roti u veloċità tad-disinn massima li taqbeż il-25 km/siegħa,
- "tagħmir li jillimita l-veloċità" għandu jfisser kull strument li jillimita l-veloċità li għalih tista' tiġi konċessa approvazzjoni tat-tip ta' unità teknika separata b'mod konformi mat-tifsira ta' l-Artikolu 9a tad-Direttiva 70/156/EEC. Sistemi ta' veloċità massima ta' vettura mibnija bħala parti mill-vettura, inkorporati fid-disinn tal-vetturi mill-bidu, għandhom jissodisfaw l-istess ħtiġiet tat-tagħmir li jillimita l-veloċità.
L-Artikolu 2
L-Istati Membri ma jistgħux jirrifjutaw:
- approvazzjoni tat-tip tal-KEE jew tat-tip nazzjonali ta' kull vettura, jew jirrifjutaw jew jipprojbixxu l-bejgħ, ir-reġistrazzjoni, id-dħul fis-servizz jew l-użu ta' vettura fuq raġunijiet relatati mat-tagħmir ta' strumenti li jillimitaw il-veloċità tagħha,
- approvazzjoni tat-tip ta' l-unità teknika tal-KEE jew approvazzjoni tat-tip nazzjonali għal kull strument li jillimita l-veloċità, jew jipprojbixxu l-bejgħ jew l-użu ta' kull strument li jillimita l-veloċità,
jekk il-kondizzjonijiet ta' l-Annessi ta' din id-Direttiva jkunu sodisfatti.
L-Artikolu 3
Kull emenda neċessarja biex il-ħtiġiet ta' l-Annessi ta' din id-Direttiva jiġu adattati għall-progress tekniku, għandha tiġi adottata b'mod konformi mal-proċedura stabbilita fl-Artikolu 13 tad-Direttiva 70/156/KEE.
L-Artikolu 4
L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex ikunu konformi ma' din id-Direttiva mhux aktar tard mill-1 ta' Jannar 1993. Wara, huma għandhom minnufih javżaw lill-Kummissjoni dwar dan.
Meta l-Istati Membri jadottaw id-dispożizzjonijiet li għalihom hemm referenza fis-subparagrafu preċedenti, għandu jkun fihom kull referenza għal din id-Direttiva jew jigu akkumpanjati b'din ir-referenza fl-okkażjoni tal-pubblikazzjoni uffiċjali tagħhom. Il-metodi biex tiġi mmarkata kull referenza bħal din għandhom jiġu adottati mill-Istati Membri.
L-Artikolu 5
B'effett mill-1 ta' Jannar 1994, l-Istati Membri:
- ma jistgħux aktar joħorgu d-dokument previst fit-tielet inċiż ta' l-Artikolu 10(1) tad-Direttiva 70/156/KEE fil-każ ta' tip ta' vettura li l-istrument li jillimita l-veloċità tagħha ma jissodisfax il-kondizzjonijiet ta' din id-Direttiva,
- jistgħu jirrifjutaw li jikkonċedu approvazzjoni tat-tip nazzjonali fil-każ ta' tip ta' vettura li l-istrument li jillimita l-veloċità tagħha ma jikkonformax mad-dispożizzjonijiet ta' din id-Direttiva.
B'effett mill-1 ta' Ottubru 1994, l-Istati Membri jistgħu jiprojbixxu l-ewwel dħul fis-servizz ta' vetturi, meta vetturi bħal dawn ma jkunux mgħammra b' tagħmir li jillimita l-veloċità li jikkonforma mad-dispożizzjonijiet ta' din id-Direttiva.
L-Artikolu 6
Din id-Direttiva hija indirizzata lill-Istati Membri.
Magħmula fi Brussel, fil-31 ta' Marzu 1992.